Document ID: 31992R3012

ΚΑΝΟΝΙΣΜΟΣ (ΕΟΚ) αριθ. 3012/92 ΤΗΣ ΕΠΙΤΡΟΠΗΣ της 20ής Οκτωβρίου 1992 για την αποδέσμευση των εγγυήσεων που συνιστώνται στα πλαίσια του κανονισμού (ΕΟΚ) αριθ. 1351/92
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 251,
τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές (1), όπως τροποποιήθηκε από τον κανονισμό (ΕΟΚ) αριθ. 3296/88 (2), και ιδίως το άρθρο 7 παράγραφος 1,
τον κανονισμό (ΕΟΚ) αριθ. 3659/90 του Συμβουλίου της 11ης Δεκεμβρίου 1990 για τα προϊόντα που υπάγονται στο συμπληρωματικό μηχανισμό που εφαρμόζεται στις συναλλαγές κατά τη διάρκεια του δευτέρου σταδίου της προσχωρήσεως της Πορτογαλίας (3), όπως τροποποιήθηκε τελευταία από τον κανονισμό (ΕΟΚ) αριθ. 831/92 (4), και ιδίως το άρθρο 1,
Εκτιμώντας:
ότι στον κανονισμό (ΕΟΚ) αριθ. 1351/92 της Επιτροπής της 26ης Μαΐου 1992 περί λεπτομερειών εφαρμογής του συμπληρωματικού μηχανισμού στις συναλλαγές στον τομέα των σιτηρών για τις εισαγωγές από την Πορτογαλία κατά τη διάρκεια της περιόδου 1992/93 (5) προβλέπεται ιδίως η σύσταση εγγυήσεως με την οποία εξασφαλίζεται η σοβαρότητα των αιτήσεων χορηγήσεως πιστοποιητικού ΣΜΣ-
ότι με τον κανονισμό (ΕΟΚ) αριθ. 2298/92 της Επιτροπής (6) ανεστάλη από τις 27 Ιουλίου 1992 η εφαρμογή του κανονισμού (ΕΟΚ) αριθ. 1351/92 όσον αφορά τις εισαγωγές στην Πορτογαλία μαλακού σίτου και κριθής- ότι, εκ του γεγονότος αυτού, δεν κατέστη δυνατόν να χρησιμοποιηθούν ορισμένα πιστοποιητικά που ίσχυαν ακόμη κατά την ημερομηνία αυτή- ότι πρέπει συνεπώς να επιτραπεί, μετά από αίτηση των ενδιαφερομένων, η αποδέσμευση των εγγυήσεων που συστήθηκαν κατά την κατάθεση της αιτήσεως των εν λόγω πιστοποιητικών ΣΜΣ-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι εγγυήσεις που συνεστήθησαν σε εφαρμογή του άρθρου 3 παράγραφος 2 του κανονισμού (ΕΟΚ) αριθ. 1351/92 για τις αιτήσεις χορηγήσεως πιστοποιητικών ΣΜΣ για τις εισαγωγές στην Πορτογαλία μαλακού σίτου και κριθής που κατατέθηκαν κατά τους μήνες Ιούνιο και Ιούλιο 1992, αποδεσμεύονται μετά από αίτηση των ενδιαφερομένων.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Οκτωβρίου 1992.

Labels: 3
17
18